"Fabrika" lala u Virdžiniji
U kompaniji „Sveže lale SAD“, bere se četiri i po miliona pupoljaka svake nedelje, što znači da je to jedna od najvećih staklenih bašti 
Koen Hakman je holandski uzgajivač lala, koji je 2004. preselio svoj biznis u Ameriku. Za samo sedam godina, njegova kompanija postala je jedan od najvećih proizvodjača lala na svetu. Hakmanov prvobitni cilj bio je da prodaje oko 5 miliona lala godišnje. Njegova godišnja prodaja sada je 45 miliona. Kompanija transportuje 400 hiljada lala dnevno i one se prodaju u polovini saveznih država, od Bostona do Floride, sve do Teksasa. Pored velikog obima njegovih operacija, postoji još jedna interesantna činjenica. Te lale rastu bez zemljišta. Nije lako uzgajati 45 miliona lala godišnje. Za to je potreban intenzivan rad i jedan od najsavremenijih objekata. Širom staklenika, voda dotiče u specijalna korita dok radnici sade, beru i pakuju lale. Ovaj objekat obično šalje oko 400.000 lala dnevno. Medjutim, taj broj dramatično raste na Dan majki u maju. Hakman kaže da pripreme za Dan majki počinju godinu dana unapred. Hakman dodaje kako je uobičajeno da široka proizvodnja lala bude zasnovana na uzgajanju u vodi. Medjutim, on ističe da su samo još pet kompanija za uzgajanje lala na svetu velike koliko i njegova. Šest miliona lala. Za ovu kompaniju to je uobičajeni dan. Za Hakmana to je posao koji radi iz ljubavi.